El curs escolar arranca a Gandia amb normalitat per als més de 10.000 alumnes de la ciutat
12 setembre 2022

## El curs escolar arranca a Gandia amb normalitat per als més de 10.000 alumnes de la ciutat12 setembre 2022Última actualització: 12 setembre 2022

![](../gestion/img/bb79808047e84cb86205d61e228ca09ec2c2dc84a529175adeaee14f2fbdf243.jpg)  
  

El curs escolar ha arrencat hui a Gandia amb total normalitat per als 10.335 alumnes que s'han incorporat a les classes a Infantil, Primària, ESO i Batxiller.

L'alcalde de Gandia, **José Manuel Prieto**, acompanyat per la regidora d'Educació, Carmen Fuster, ha visitat durant el matí diversos centres i ha destacat que totes les infraestructures estan a punt. "_Hem compassat totes aquestes intervencions amb el començament del curs. Tots els centres educatius públics han tingut millores gràcies als més de 20 milions d?euros del Pla Edificant que també estanpossibilitant actuacions pràcticament integrals_". Prieto també ha posat en valor les línies d'ajudes iniciades per l'administració per ajudar les famílies. "_En un moment on ha augmentat el cost de la vida i el preu de la majoria dels materials que faran servir els escoalrs durant el curs, el govern de Gandia ha posat en marxa el xec escolar-cultural del qual ja s'han expedit 5.000 unitats_" i ha incidit que "_quan les coses es fan fàcil, ixen bé. Aquesta és la línia que hem de seguir per fer front als temps difícils que vénen: Donar certeses, fer les coses fàcils i invertir en infraestructures perquè dies com hui siguen dies feliços_".

Per part seua, **Carmen Fuster** ha destacat que s'inicia el curs sense restriccions COVID i ha agraït a la comunitat escolar tota la tasca realitzada perquè l'arrencada del curs s'haja desenvolupat sense problemes. "_Hi ha molta implicació i esforç de tots els equips educatius i les AMPAS dels centres. Gràcies a aquest esforç podem aconseguir que gràcies a l'educació tothom tinga igualtat d'oportunitats_".

[Twittear](https://twitter.com/share)